มีเพศสัมพันธ์กับแฟนแบบไม่ป้องกันแล้วทานฉุกเฉินแบบเม็ดเดียวทันที แล้วอีกประมาณ30นาทีต่อมา มีแบบไม่ป้องกันอีก ต้องทานอีกไหมคะ
สวัสดีค่ะ ยาคุมกำเนิดชนิดฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้ซึ่งหลังการใช้ยาคุมกำเนิดฉุกเฉินไปประมาณ 30 นาทีแล้วมีเพศสัมพันธ์อีกครั้ง ยาที่เพิ่งกินเข้าไปก็น่าจะยังครอบคลุมแต่อย่างไรก็ตาม ไม่แนะนำการใช้ยาคุมฉุกเฉินบ่อยๆเพราะมีผลข้างเคียงต่างๆดังกล่าวไป และประสิทธิภาพก็ด้อยกว่าการใช้ถุงยางอนามัยหรือใช้ยาคุมแบบกินรายเดือน ฉีดยาคุม หรือฝังยาคุมเพื่อป้องกันไว้ก่อนหลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ